Diari Oficial de la Generalitat Valenciana


Sumari del DOGV 9765, del 12-01-2024 (2024/235)

Extracte de la Resolució de 8 de gener de 2024, del vicerector d'Investigació de la Universitat Jaume I, per la qual es convoca una beca d'iniciació a la investigació a càrrec del projecte «Diseño, validación y aplicación de la escala tecpess para analizar la competencia docente en educación física y deportiva: contraste entre metodologías activas y tradicionales», codi 22I558.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/235


Data del document
:   08-01-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 8 de gener de 2024, del vicerector d'Investigació de la Universitat Jaume I, per la qual es convoca una beca d'iniciació a la investigació a càrrec del projecte «Diseño, validación y aplicación de la escala tecpess para analizar la competencia docente en educación física y deportiva: contraste entre metodologías activas y tradicionales», codi 22I558. [2024/235]  
BDNS (identif.): 738522.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/738522)  
  
Primer. Beneficiaris  
Estudiantat de l'UJI del grau en Ciències de l'Activitat Física i de l'Esport, mestre o mestra d'Educació Primària i mestre o mestra d'Educació Infantil, que haja superat almenys el 50 % dels crèdits de la titulació, que no haja superat tots els crèdits dels quals consta la titulació o els crèdits extra dels quals s'haja pogut matricular, i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en el projecte d'investigació «Diseño, validación y aplicación de la escala tecpess para analizar la competencia docente en educación física y deportiva: contraste entre metodologías activas y tradicionales», dirigit pel professor Carlos Capella Peris, del Departament d'Educació i Didàctiques Específiques.  
  
Tercer. Característiques  
Beca d'iniciació a la investigació amb dedicació de 15 hores setmanals i una retribució bruta mensual de 350 euros. La persona beneficiària serà inclosa en el Règim General de la Seguretat Social.  
La durada prevista és de tres mesos.  
  
Quart. Bases reguladores  
Accessibles en http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquesta beca és de 1.224,27 euros.  
D'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'anualitat de les despeses d'exercicis futurs queda condicionada a l'existència de crèdit adequat i suficient en el pressupost de l'exercici corresponent.  
  
Sisé. Termini de presentació de sol·licituds  
Deu dies a partir de l'endemà de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 8 de gener de 2024.- El vicerector d'Investigació (p. d. Resolució 24.05.2022; DOGV 9349, 27.05.2022): Jesús Lancis Sáez.